Мінулы, 29-ы тэатральны сезон, “Лялька”, як і ўсе астатнія сезоны, правяла на моцным творчым уздыме і , разам з тым, пашырыла кола сваіх дасягненняў. Былі і гарадскія святы, і ўнутраныя мерапрыемствы, і новыя спектаклі. Упершыню перад віцебскай грамадскасцю быў прадстаўлены вобраз Гаспадыні Замкавай гары, які стварыла актрыса тэатра Марына Марозава. Гэта адбылося на адкрыцці выставы “Скарбы зямлі Віцебскай” у Віцебскім абласным краязнаўчым музеі. І, зразумела, сярод творчых дасягненняў нельга асобна не адзначыць дзве грандыёзныя прэм’еры, якія заваявалі папулярнасць у віцебскага, беларускага і замежнага гледача.